ਜ਼ੋਫੀਨ ਟੀ. ਇਬਰਾਹਿਮ
ਜ਼ੋਫਰੀਨ ਟੀ. ਇਬਰਾਹਿਮ ਕਰਾਚੀ, ਪਾਕਿਸਤਾਨ ਵਿੱਚ ਸਥਿਤ ਇੱਕ ਸੁਤੰਤਰ ਪੱਤਰਕਾਰ ਹੈ। ਉਹ ਔਰਤਾਂ ਦੇ ਆਪਣੇ ਮੈਗਜ਼ੀਨ ਦੀ ਸੰਪਾਦਕ ਸੀ ਅਤੇ ਦ ਥਰਡ ਪੋਲ ਲਈ ਮੌਜੂਦਾ ਸੰਪਾਦਕ ਹੈ; ਹਿਮਾਲੀਅਨ ਵਾਟਰਸ਼ੈੱਡ ਅਤੇ ਉੱਥੇ ਪੈਦਾ ਹੋਣ ਵਾਲੀਆਂ ਨਦੀਆਂ ਬਾਰੇ ਜਾਣਕਾਰੀ ਨੂੰ ਉਤਸ਼ਾਹਿਤ ਕਰਨ ਲਈ ਸਮਰਪਿਤ ਇੱਕ ਪਲੇਟਫਾਰਮ ਹੈ।

ਉਸਨੇ ਕਈ ਰਾਸ਼ਟਰੀ ਅਤੇ ਅੰਤਰਰਾਸ਼ਟਰੀ ਅਖਬਾਰਾਂ ਵਿੱਚ ਯੋਗਦਾਨ ਪਾਇਆ ਹੈ। ਉਸਨੂੰ ਵਾਤਾਵਰਣ ਅਤੇ ਸਮਾਜਿਕ ਮੁੱਦਿਆਂ ਦੇ ਖੇਤਰਾਂ ਵਿੱਚ ਉਸਦੇ ਯੋਗਦਾਨ ਲਈ ਵੀ ਮਾਨਤਾ ਦਿੱਤੀ ਗਈ ਹੈ।

ਸਿੱਖਿਆ 
ਇਬਰਾਹਿਮ 1982 ਵਿੱਚ ਕਿਨਾਰਡ ਕਾਲਜ ਗਿਆ, ਜਿੱਥੇ ਉਸਨੇ ਅੰਗਰੇਜ਼ੀ ਸਾਹਿਤ ਅਤੇ ਭੂਗੋਲ ਵਿੱਚ ਬੀਏ (ਬੈਚਲਰ ਆਫ਼ ਆਰਟਸ) ਦੀ ਡਿਗਰੀ ਪੂਰੀ ਕੀਤੀ। ਲਿਖਣ ਦੇ ਆਪਣੇ ਜਨੂੰਨ ਦੇ ਚੱਲਦਿਆਂ, ਉਸਨੇ 1985 ਵਿੱਚ ਪੰਜਾਬ ਯੂਨੀਵਰਸਿਟੀ, ਲਾਹੌਰ ਤੋਂ ਪੱਤਰਕਾਰੀ ਵਿੱਚ ਆਪਣੀ ਮਾਸਟਰ ਡਿਗਰੀ ਪੂਰੀ ਕੀਤੀ

ਕਰੀਅਰ 
ਇਬਰਾਹਿਮ ਨੇ ਆਪਣਾ ਕੈਰੀਅਰ ਉਦੋਂ ਸ਼ੁਰੂ ਕੀਤਾ ਜਦੋਂ ਉਹ ਔਰਤਾਂ ਦੀ ਅੰਗਰੇਜ਼ੀ ਭਾਸ਼ਾ ਦੇ ਮਾਸਿਕ ਮੈਗਜ਼ੀਨ, ਵੂਮੈਨਜ਼ ਓਨ ਵਿੱਚ ਸਹਾਇਕ ਸੰਪਾਦਕ ਵਜੋਂ ਸ਼ਾਮਲ ਹੋਈ ਅਤੇ ਫਿਰ ਬਾਅਦ ਵਿੱਚ ਇਸਦੀ ਸੰਪਾਦਕ ਬਣ ਗਈ। ਉਹ ਵਾਤਾਵਰਣ, ਲਿੰਗ, ਸਿਹਤ ਅਤੇ ਵਿਕਾਸ ਵਿੱਚ ਮਾਹਰ ਹੈ।

2001 ਵਿੱਚ, ਉਸਨੇ ਇੱਕ ਫ੍ਰੀਲਾਂਸ ਪੱਤਰਕਾਰ ਵਜੋਂ ਕੰਮ ਕਰਨਾ ਸ਼ੁਰੂ ਕੀਤਾ। ਆਪਣੇ ਕਰੀਅਰ ਵਿੱਚ, ਉਸਨੇ ਡਾਨ, ਦ ਨਿਊਜ਼, ਟ੍ਰਿਬਿਊਨ, ਫਸਟ ਪੋਸਟ, ਨਿਊਜ਼ ਲਾਈਨ ਅਤੇ ਕਰੰਟ ਅਫੇਅਰਜ਼ ਮਾਸਿਕ ਮੈਗਜ਼ੀਨ ਵਰਗੇ ਕਈ ਅੰਗਰੇਜ਼ੀ ਅਖਬਾਰਾਂ ਨਾਲ ਕੰਮ ਕੀਤਾ ਹੈ।

ਉਹ ਇੰਟਰ ਪ੍ਰੈਸ ਸਰਵਿਸ, ਦਿ ਗਾਰਡੀਅਨ, ਦਿ ਵਾਇਰ, ਥੌਮਸਨ ਰਾਇਟਰਜ਼ ਅਤੇ ਵਰਤਮਾਨ ਵਿੱਚ ਦ ਥਰਡ ਪੋਲ ਸਮੇਤ ਵੱਖ-ਵੱਖ ਅੰਤਰਰਾਸ਼ਟਰੀ ਮੀਡੀਆ ਸੇਵਾਵਾਂ ਵਿੱਚ ਵੀ ਯੋਗਦਾਨ ਪਾਉਂਦੀ ਹੈ। ਉਹ ਵੱਖ-ਵੱਖ NGO 's ਅਤੇ INGO's ਲਈ ਵੀ ਸਲਾਹ-ਮਸ਼ਵਰਾ ਕਰਦੀ ਹੈ।

ਹਵਾਲੇ 

ਪਾਕਿਸਤਾਨੀ ਔਰਤਾਂ
ਜ਼ਿੰਦਾ ਲੋਕ